Nastanak Sveta Smrtnika

**Nastanak Sveta Smrtnika**

*„Stare legende iz kolena u koleno postaju sve tiše, potreba za njima sve manja i manja. No uveravam vas da njihov plamen nikad neće biti ugašen.“*

Svet Smrtnika u početku biva pust, njegovi stanovnici nisu pokazivali značajne znakove inteligencije. U starim vremenima je upravo taj svet bio veliki koloseum u kojemu bi bogovi uživali gledajući bizarne kreacije kako se bore za život. Ponekad bi čisto iz znatiželje stvorili niže razrednu rasu kako bi videli kako će se poneti naspram globalnih kataklizmi. Takvi uslovi doveli su do toga da Svet Smrtnika postane bljeđa verzija Svijeta Duhova. Praznina i turobnost prekrivali su ovaj dosad neiskorišteni svijet godinama. Bogovi su odavno prerasli dečije igre stvaranja katastrofa tako da je sada bila riječ o jednom potpuno ispraznom svijetu. Za vrijeme tih događaja na Svet Smrtnika došao je jedan zanimljiv gost. Bila je to Telaroseva ćerka Terra. Kao rod boga materije Terra je bila izrazito talentovana, ali takođe i mnogo arogantna. Gledavši najstarijeg brata Undo-a postajala je poprilično ljubomorna budući da je Undo imao potpunu podršku oca da stvara početne oblike života na dotad nenaseljenom svetu. Undo je nosio titulu Boga Vode, kao najstarije dijete imao je razvijen osećaj odgovornosti, često je bivao smatran za sljedećeg naslednika nebeskog trona. Terrino buntovništvo je raslo, tako je i njena želja da napusti nebesku palatu postala stvarnost. Odlučila je napraviti palatu koja bi bila na paru sa očevom. Bila je svesna svoje nekompetentnosti, stoga je odlučila kreirati potpuno unikatan oblik života čija bi svrha bila služiti njenim idejama. Bila joj je potrebna kreacija koja bi bila dovoljno jaka i izdržljiva da podnese težak fizički rad. Znala je da treba pripaziti na oca stoga je odlučila kreirati stvorenja koja se neće izdvajati mnogo od običnih stena. U samo nekoliko trenutaka oblikovala je kamenje te je ulila dah života u svoju kreaciju. Iz neiskustva dobivena kreacija poprimila je organski oblik, kreacije nisu bile sačinjene od kamenja nego ih je prekrivala čvrsta koža. Ova stvorenja su bila življa nego što ih je ona zamišljala, imala su svoju volju, osećaja i povezanost. Terra u neizvesnosti da ostvari svoje ciljeve nije marila o tome kakvu je grešku učinila, prizor ispred nje probudio je znatiželju i majčinski instinkt po prvi puta u njoj. Stvorenjima je podarila ime „Patuljci“, jezik i kreativnost. Patuljci bi svakoga dana marljivo radili, a noću bi se okupljali oko plamena koji je Terru podsećao na njenu sestru Ignis. Ignis je bila Boginja Vatre koja bi se često motala oko Undo-a te bi ga često zadirkivala i bila smetnja za vrieme njegovog stvaranja životinja i rečnih puteva. Terra bi im pričala o lepotama nebeskih redova te o velikoj palati čiji su zidovi popločani zlatom. Njezina ljubav prema mineralima i ostalim dragocenim plodovima zemlje ubrzo je prešla na Patuljke. Svakoga dana Patuljci bi vežbali svoje novostečeno znanje, a Terra bi maštala o danu kada će palata biti dovršena. Telaros primijetivši Terrino izostajanje šalje Adama u niži svijet gdje je smatrao da se Terra nalazi. Adam je bio Anđeo više klase koji je služio Terrinoj bliznakinji Ignis. Andjeo Adam bio je veoma ljubomoran na razliku u moći koju su Bogovi posedovali naspram Andjela, hteo je stvoriti dovoljno jaku konekciju sa Božanskim tronom kako bi postao Bog. Vekovima u nazad Adam je radio ka tome da sakupi dovoljno veliku grupu Andjela koji bi podigli ustanak nakon što Adam pruzme svoju novu Božansku snagu. To je nameravao učini time što bi ukrao Ignisine moći plamena koje su se smatrale najjačim elementalnim moćima od svih braća i sestara, i sa njima pokorio cele Božanske redove. Telaros je smatrao kako je Adam dovoljno sposoban da pronađe Terru, ali on je insistirao da sa njim pođe Ignis kako bi stekla znanje o svijetu ispod njih. Prihvativši ovu ideju Telaros je naredio Ignisin polazak u niži svet. Spustivši se na zemlju Ignis zapaža kreaciju svoje sestre i odlučuje promatrati njihov odnos sa strane.

Adam je vidio situaciju kao mogućnost da posvađa sestre što je bila savršena prilika da oslabi redove neba. Adamov i Ignisin odnos je bio intiman što nije bila tajna nijednoj osobi s neba. Za razliku od Ignisinih romantničnih želja Adamove su bile poprilično drugačije. Ignis slepo verujući Adamu bez razmišljanja posluša njegov savet te se okreće protiv vlastite sestre. U trenu oka vatreni obrući počeli su stezati patuljke, a Terra ispunjena izbezumljošću nije znala kako reagovati. U njenim očima je videla svoju sestru kako uživa uništavajući njena stvorenja te je u deliću sekunde uzvratila udarac. Borba je bila katastrofalna čak u tolikoj meri da je ono što je počelo nalikovati na palatu bilo u potpunosti uništeno. Vulkani su se budili, a planine rađale, u zemlji su nastajali bazeni lave koji su čekali da ih netko aktivira. Tlo je drhtalo danima bez prestanka što je u iscrpelo obe sestre do granica života i smrti. Adam je napokon dobio priliku da iskoristi situaciju, bio je na korak da postane poput bogova. Odlučio je napasti obe sestre bez ikakvog oklevanja. Lakim pokretom ruke izvadio je svoj mač koji je mogao prolaziti kroz planine poput zraka. Ignis je uvidjela njegov pogled u očima te joj je bilo jasno kakve su bile Adamove namere od početka. Prihvatila je svoju sudbinu te se prepustila smrti. U trenutku prije nego što je Adam okončao sestre u pozadini se začuo glas zapadnog vjetra „Duh Zefira“. Vjetrovita strijela pogodila je Adama te mu je onesposobila daljnje kretanje. Bio je to čin Tempesta, najmlađeg sina čuvenog Telarosa. Mesecima unazad je promatrao Adamove namjere na zahtev najstarijeg brata Unde. Ubrzo nakon uspešnog pogotka Tempest i Undo se pridružuju sestrama. Terra je osećala gorčinu u sebi predpostavljajući da će njena stvorenja biti izbrisana. Svi su nestrpljivo čekali dolazak oca Telarosa.

Telaros je uz sebe poveo sve izdajnike koje je Adam izmanipulirao. Želeo je iskoristit situaciju kako bi svima pokazao kako će prolaziti oni koji žele zauzeti Božanski Tron. Ignis je osećala empatiju prema tim nezbrinutim dušama budući da je i ona bila žrtva Adamovih manipulacija. Telaros je ugledavši ostatke Patuljaka dobio ideju da svojoj kćeri omogući blaži oblik kazne, a to bi bio taj da bi Adamu i ostalim Anđelima omogućio promenu suprotnu od one ka kojoj su težili. Bila je to smrtnost bol i patnja, a Ignisin zadatak je bio da usmjeri ta novostvorena bića koja su bila u potpunosti izbezumljena budući da im je svako sećanje bilo izbrisano. Tempestova dela su zadivila oca u tolikoj mjeri da mu je dozvolio da ostavi vlastiti udio u svemu tome. Tempest je izvukao pouku iz manjka komunikacije između bogova i anđela, a svakako nije želio da se ista greška dogodi u novonastalom svetu i između nebeskih redova. Stoga je odlučio da kreira nov oblik života uz pomoć brata Unde koji bi služio kao most između Svijeta Duhova i novorođenog svijeta „Smrtnika“.

*„Ovi događaji su prekretnica koja obeležava početak razvitka Sveta Smrtnika, predstavljaju rođenje Patuljaka, Ljudi i Vilenjaka.“*